open-index/open-wikipedia-markdown huggingface dataset:
Oriharonjärvi

**Oriharonjärvi**  on Päijät-Hämeessä Kärkölässä Oriharon kylässä sijaitseva järvi.

## Maantietoa
Järvi sijaitsee 5,5&nbsp;kilometriä Kärkölän taajamasta länteen. Järven pitkä lounaisranta on paikoin jyrkkää, mutta vastaranta on matalaa metsämaata tai peltomaata. Sen pinta-ala on 47&nbsp;hehtaaria ja se on 2,1&nbsp;kilometriä pitkä ja 400&nbsp;metriä leveä. Sen rantaviivan pituus on 5,0&nbsp;kilometriä. Järven lähiympäristössä sijaitsee viisi maatilaa, leirikeskus ja sen rannoille on rakennettu lähes 50 vapaa-ajan asuntoa.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Pällinkäistenojan valuma-alueeseen, johon järvi kuuluu. Järven vedenpinnan korkeus on 85,6&nbsp;metriä mpy. Siihen laskee kaksi pelto-ojaa ja sen laskuoja Pällinkäistenoja lähtee järven kaakkoispäästä. Se yhtyy Teuronjokeen 2,3&nbsp;kilometrin päässä. Laskuojan luusuassa on pato, jolla säännöstellään järven vedenkorkeutta.

## Historiaa
Vuoden 1964 peruskartassa etelärannassa sijaitsi tanssilava. Leirikeskus ilmestyi rannalle vuoden 1979 peruskartan jälkeen.

## Lähteet
Särkijärvi (Hollola)

**Särkijärvi**  on Päijät-Hämeessä Hollolassa Saapaskylän lähellä sijaitseva järvi.

## Maantietoa
Järvi sijaitsee ojitetulla suolla Hausjärven rajan tuntumassa. Sen pinta-ala on 3,9&nbsp;hehtaaria ja se on 300&nbsp;metriä pitkä ja 200&nbsp;metriä leveä. Sen rantaviivan pituus on 750&nbsp;metriä ja lampi on autio.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Pällinkäistenojan valuma-alueeseen, johon järvi kuuluu. Järven vedenpinnan korkeus on 95,3&nbsp;metriä mpy. Siihen on johdettu suolle kaivetut ojat ja sen laskuoja lähtee aluksi koilliseen, mutta se kääntyy Oriharonjärven pohjoispuolella etelään laskien siihen.

## Lähteet
Bloedhond-luokka

**Bloedhond-luokka** oli Alankomaiden kuninkaallisen laivaston kahden vuonna 1869 vesillelasketun aluksen muodostama monitoriluokka. 

## Suunnittelu
*Hr. Ms. Bloedhondin* pituus oli 55,70 metriä ja sen leveys oli 14,15 ja syväys 3,15 metriä. Sen uppouma oli 1&nbsp;656 tonnia. Sisaralus *Hr. Ms. Cerberus* oli hieman pienempi. Kummankin aluksen miehistöksi tarvittiin 117 miestä.

*Bloedhondin* propulsiojärjestelmä oli suunniteltu tuottamaan 680 ihp:tä, mikä mahdollisti 7,7 solmun maksiminopeuden. *Cerberuksen* järjestelmä tuotti 534 ihp:tä mahdollistaen tasan seitsemän solmun maksiminopeuden. *Bloedhondin* varastoihin sopi 128 tonnia hiiltä ja *Cerberuksen* 98 tonnia. Suojana oli kyljissä 5,5 tuuman valurautapanssari ja torneissa 11-8 tuuman panssarointi.

Alusten aseistuksena oli aluksi kaksi Armstrongin valmistamaa yhdeksän tuuman rihlattua tykkiä. Lopulta aseistus oli yksi yksitoista tuumainen 22 pituuskaliiperin, kaksi yhden naulan ja kaksi yhden naulan revolveritykkiä.

## Alukset

## Lähteet

*
*

### Viitteet
Adder-luokka

**Adder-luokka** oli Alankomaiden kuninkaallisen laivaston kuuden vuosina 1870–1876 vesillelasketun monitorin muodostama alusluokka. 

## Suunnittelu
Luokan alusten pituus oli 58,60–59,56, leveys 13,41 ja syväys 2,97 metriä. Niiden uppouma oli 1&nbsp;555 tonnia paitsi *[[Hr. Ms. Luipaard]]in* 1&nbsp;585 tonnia. Alusten miehistöksi tarvittiin 117 miestä.

Propulsiojärjestelmä oli suunniteltu tuottamaan 560–740 ihp:tä, mikä mahdollisti seitsemästä kahdeksaan solmun maksiminopeuden. Niiden varastoihin sopi 93 tonnia hiiltä. Suojana oli kyljissä 5,5 tuuman valurautapanssari ja torneissa 11-8 tuuman panssarointi.

Alusten aseistuksena oli aluksi kaksi Armstrongin valmistamaa yhdeksän tuuman rihlattua tykkiä paitsi *Luipaardilla*, jolle asennettiin yksi yhdentoista tuuman 22 pituuskaliiperin tykki. Lopulta kaikkien lukuun ottamatta varhain tuhoutunutta *[[Hr. Ms. Adder]]ia* aseistus oli yksi yksitoistatuumainen 22 pituuskaliiperin, kaksi yhden naulan ja kaksi yhden naulan revolveritykkiä.

## Alukset

## Lähteet

*
*

### Viitteet
Amen 1

**Amen 1** on Mikko Joensuun esikoisalbumi sekä kolmiosaisen *Amen*-albumisarjan ensimmäinen osa. Se julkaistiin 29. huhtikuuta 2016 levymerkillä Svart Records. Joensuu on ollut albumia tehdessään uskossa, mikä on osa albumin tematiikkaa. Albumi debytoi Suomen virallisen listan sijalla 14.

Huhtikuussa 2017 Joensuulle myönnettiin albumista sekä sen seuraajasta Teosto-palkinto.

## Vastaanotto

Albumi sai erinomaisen vastaanoton. *[[Helsingin Sanomat|Helsingin Sanomien]]* Mervi Vuorela antoi albumille täydet viisi tähteä, ja sanoo Joensuun erottuvan muista uskottavan, hengellisen populaarimusiikin tekijänä. Hän piti albumia jylhyydestään huolimatta kauniina ja riisuttuna levynä. Rumban Jean Ramsay ylisti albumia ja piti sitä suurimpana perinnemusiikkia mitä maassa on tehty. Hän kehui erityisesti levyn alkupuolen orkestraatioita sekä Joensuun lahjakkuuden korostumista perusasioissa, ja sanoi hänen henkilöhistoriansa kuuluvan kappaleiden lävitse. Soundin Pekka Laine antoi albumille neljä tähteä viidestä. Hän piti Joensuuta kiinnostavampana musiikillisten kokonaisuuksien sekä tulkintojen tekijänä kuin lauluntekijänä, ja piti riisuttuja kappaleita sekä suoraa ilmaisua jopa uhkarohkeana vetona.

## Kappaleet
Kaikki kappaleet kirjoittanut Mikko Joensuu.

#
#
#
#
#
#
#
#

## Lähteet
Kurinranta

**Kurinranta** on Ikaalisten 2. kaupunginosa. Se rajoittuu pohjoisessa Kyrösjärveen, idässä Kiviniemeen, etelässä Vanhaan Tampereentiehen ja lännessä Vanhakauppalaan. Kurinrannan rakennuksiin kuuluu mm. Ikaalisten virastotalo, poliisiasema sekä terveyskeskus.
Läykkälä

**Läykkälä** on kylä sekä nykyisin Ikaalisten 7. kaupunginosa. 

Läykkälä tunnetaan kylänä jo vuoden 1540 maakirjassa. Tällöin kylässä oli neljä taloa: Kamrat eli Lankinen, Läykki, Palomäki sekä Suppa eli Riihikoi. Viimeksi mainittu yhdistettiin Läykkiin viimeistään 1590-luvulla.

## Lähteet
Hakumäki (Ikaalinen)

**Hakumäki** on Ikaalisten 6. kaupunginosa. Alueella sijaitsee mm. Ikaalisten vesitorni ja Eteläinen hautausmaa.
Routasydän

**Routasydän** on suomalaisen metalliyhtye Sentencedin kappale, joka tehtiin tilaustyönä jääkiekkojoukkue Oulun Kärppien kannatuslauluksi. Se ilmestyi singlenä 14. lokakuuta 2003.

Kappale aiheutti pian ilmestymisensä jälkeen kohun, koska sen kertosäkeessä lauletaan ”veri ja kunnia”, joka saksaksi (*Blut und Ehre*) on myös natsi-Saksan Hitlerjugend-järjestön käyttämä tunnuslause. Sanoitusta paheksui muun muassa Oulun rovastikunnan tuomiorovasti. Syntyneen keskustelun seurauksena Kärpät päätti nopeasti luopua kappaleen soittamisesta seuran otteluissa. Laulun sanoittaneen Sami Lopakan mukaan tekstillä ei ollut natsiyhteyksiä, vaan hänen sanoitustaan oli tulkittu kuin ”piru Raamattua”.

## Kappaleet
# 

## Kokoonpano
* Ville Laihiala – laulu
* Miika Tenkula – soolokitara
* Sami Lopakka – rytmikitara
* Sami Kukkohovi – basso
* Vesa Ranta – rummut

## Lähteet
Heiligerlee-luokka

**Heiligerlee-luokka** oli Alankomaiden kuninkaallisen laivaston kolmen vuonna 1868 vesillelasketun monitorin muodostama alusluokka. 

## Suunnittelu
Alusten pituus oli 57 metriä ja niiden leveys oli 13,46 ja syväys 3,05 metriä paitsi *Tijgerillä* 2,79 metriä. Lairdin valmistamien alusten uppouma oli 1&nbsp;520 tonnia ja Napierin 1&nbsp;427 tonnia. Niiden miehistöksi tarvittiin 117 miestä.

Propulsiojärjestelmä oli suunniteltu tuottamaan 630-680 ihp:tä, mikä mahdollistaisi 8,25-9 solmun maksiminopeuden. Lairdin valmistamien alusten varastoihin sopi 131 tonnia hiiltä ja Napierin 80 tonnia. Suojana oli kyljissä 5,5 tuuman valurautapanssari ja torneissa 11-8 tuuman panssarointi.

Alusten aseistuksena oli aluksi kaksi Armstrongin valmistamaa yhdeksän tuuman rihlattua tykkiä. Lopulta aseistus oli yksi yksitoista tuumainen 22 pituuskaliiperin, kaksi yhden naulan ja kaksi yhden naulan revolveritykkiä.

## Alukset

## Lähteet

*
*

### Viitteet
Marko Junkkari

**Marko Junkkari** (s. 13. toukokuuta 1969) on Helsingin Sanomien politiikkaan ja talouteen keskittynyt toimittaja. Hän toimi vuoteen 2015 lehden politiikan ja talouden toimituksen esimiehenä ja sen jälkeen pääkirjoitustoimittajana. Nykyisin Junkkari toimii HS:n politiikan ja talouden toimittajana. Hän on mukana vakiojäsenenä viikoittain ilmestyvässä Helsingin Sanomien Uutisraportti-podcastissa yhdessä Tuomas Peltomäen kanssa.

Junkkari voitti toukokuussa 2022 yhdessä toimittaja Tommi Niemisen ja valokuvaaja Sami Keron kanssa vuoden 2021 Suuren journalistipalkinnon Vuoden juttu -kategoriassa Helsingin Sanomissa julkaistusta "Oletko sinä Perttu Nousiainen?" -artikkelista.

Junkkari toimi Ylioppilaslehden toimittajana 1996–1997. Hän aloitti Helsingin Sanomissa 1997. Hän julkaisi esikoisteoksensa *Vallan linnakkeen viimeinen taisto – Kertomus vakuutusjätti [[Pohjola Vakuutus|Pohjolan]] lopusta* vuonna 2024.

## Teokset

* *Vallan linnakkeen viimeinen taisto – Kertomus vakuutusjätti Pohjolan lopusta*. Otava, 2024.

## Lähteet

## Aiheesta muualla
*
Amen 2

**Amen 2** on Mikko Joensuun toinen studioalbumi sekä kolmiosaisen *Amen*-albumisarjan toinen osa. Se julkaistiin 11. marraskuuta 2016 levymerkillä Svart Records. Albumi käsittelee uskosta luopumista ja musiikillista sekä sanoituksellista vapautumista. Albumi on edeltäjäänsä suurempi ja musiikillisesti elektronisempi. Joensuu itse on luonnehtinut albumia poplevyksi.

Huhtikuussa 2017 Joensuulle myönnettiin albumista sekä sen edeltäjästä Teosto-palkinto.

## Vastaanotto

Albumi sai erinomaisen vastaanoton. Helsingin Sanomien Ilkka Mattila antoi albumille neljä tähteä viidestä, eikä pitänyt albumia vaikeasta teemastaan huolimatta raskaana. Infernon Mikko Malm luonnehti teosta koskettavaksi, ”täydeksi napakympiksi”. Savon Sanomien Arttu Seppänen antoi albumille neljä tähteä viidestä. Hän sanoi albumin olevan edeltäjäänsä vahvempi kokonaisuus, joka yhdistelee onnistuneesti countrya, folkmusiikkia, gospelia ja indie rockia. Soundin Antti Granlund antoi albumille täydet viisi tähteä, ja sanoi albumisarjaa suomalaisessa musiikissa verrattomana kokonaisuutena, ja piti useita genrejä yhdistelevää ja meluisaa albumia pohjimmiltaan tarttuvana ja melodisena poplevynä.

## Kappaleet
#
#
#
#
#
#
#
#

## Lähteet
Laurie Lee

**Laurie Lee** (26. kesäkuuta 1914 Stroud, Gloucestershire – 13. toukokuuta 1997 Slad, Gloucestershire) oli englantilainen runoilija ja prosaisti, jonka tunnetuimpia teoksia ovat lapsuusmuistoihin perustuva *Siideriä Rosien kanssa* (*Cider with Rosie*, 1959) ja nuoruusmuistoihin perustuva *Niin minä lähdin maailmalle keskikesän aamuna* (*As I Walked Out One Midsummer Morning*, 1969).

Leen tunnetuimmasta teoksesta *Cider with Rosie* on tehty televisioelokuvia, muun muassa 1998.

## Suomennetut teokset
* *Siideriä Rosien kanssa* (*Cider with Rosie*, 1959), suom. Markku Lahtela Otava 1978 
* *Niin minä lähdin maailmalle keskikesän aamuna* (*As I Walked Out One Midsummer Morning*), suom. Kersti Juva Otava 1982 

## Lähteet
Mirabella Eclano

**Mirabella Eclano** on kunta Avellinon maakunnassa Italiassa. Se sijaitsee 46 kilometrin päässä maakunnan pääkaupungista Avellinosta ja 30 kilometrin päässä Beneventosta. Roomalainen Aeclanumin kaupunki sijaitsi kunnan läheisyydessä.

## Lähteet

## Aiheesta muualla
Sarkkilanjärvi

**Sarkkilanjärvi** tarkoittaa seuraavia:

* Sarkkilanjärvi, järvi Hämeenkyrössä
* Sarkkilanjärvi, järvi Ikaalisissa
* Sarkkilanjärvi, kaupunginosa Ikaalisissa
Maurizio Malvestiti

**Maurizio Malvestiti** (s. 25. elokuuta 1953 Marne) on italialainen roomalaiskatolinen piispa. Hänet vihki papiksi Bergamon hiippakuntaan Clemente Gaddi 11. kesäkuuta 1977. Hänet nimitettiin Lodin hiippakunnan johtoon 26. elokuuta 2014. Piispaksi konsekroinnin suoritti 11. lokakuuta Leonardo Sandri, jota avustivat Francesco Beschi ja Giuseppe Merisi. Malvestiti asetettiin virkaansa 26. lokakuuta.

## Lähteet
Laskukynnys

**Laskukynnys** on hydrologiassa järven rannan, tai vastaavasti valuma-alueen vedenjakajan, matalin kohta. Järvissä on yleensä vain yksi laskukynnys, sillä vesi juoksee järvestä pois aina sen matalimmasta kohdasta, mikä samalla määrittää järven vedenpinnan korkeuden. Järven laskukynnyksessä sijaitsee järven lasku-ojaan tai laskujokeen johtava luusua. On harvinaista, että järvellä on kaksi tai useampia lasku-uomia ja silloin järveä kutsutaan bifurkaatiojärveksi.

## Laskukynnyksen eroosio
Järven laskukynnyksen yli virtaa vesi, jonka eroosio siirtää pois maa-ainesta syventäen laskukynnyksen pohjaa. Kuvattu tapahtuma on nopea uusilla järvillä, jolloin vesi vie aluksi helposti irtoavat maalajit mennessään ja tämä vaihe kestää tavallisesti vain vuosia. Sitä mukaa, kun eroosio syventää laskukynnyksen pohjaa, laskee myös järven vedenpinta. Seuraava eroosion vaihe kestää satoja tai tuhansia vuosia, jonka vuoksi järven vedenpinta alenee myös hitaasti. Silloin vastustuskykyisimmät rakenteet, kuten suuret kivenlohkareet tai halkeileva kallio murtuu pala palalta. Vasta ehjä peruskallio on laskukynnyksenä pitkään kestävä pohja.

## Laskukynnyksen vaihtuminen
Järven laskukynnys voi vaihtua toiseen. Suomessa tunnetaan monia tapauksia, jossa suuren järven alueella tapahtuva epätasainen maankohoaminen kallistaa järven allasta. Siinä kohtaa järven rannasta, missä maa kohoaa hitaimmin, vedenpinta nousee nopeimmin ja vesi kiipeää, yleensä vuosisatojen aikana hitaasti, ylemmäksi. Kun vesi on kohonnut järven valuma-alueen vedenjakajalle, murtaa se itsensä siitä läpi ja virtaavien vesien eroosio voi kuluttaa vedenjakajalle uoman. Yleensä järven aikaisempi lasku-uoma kuivuu tapahtuman aikana ja uusi laskukynnys määrittää järvelle uuden vedenpinnan korkeuden. Uuteen laskukynnykseen voi kehittyä järven uusi virtavesi. Uusi laskukynnys voi syntyä myös kevättulvan tai ihmisen kaivaustoiminnan seurauksena.

## Järven säännöstely
Järven vedenpinnan korkeutta voi säädellä patoamalla luusuassa olevaa laskukynnystä tai kaivamalla laskukynnystä matalamman. Viimeksi mainitulla tavalla toimitaan järvenlaskussa, kun halutaan laskea järven vedenpintaa alemmaksi. Säännösteltävän järven luusuassa on patolaite, jolla voidaan hallitusti nostaa tai laskea vedenpintaa.

## Katso myös
* Luusua ja lasku-uoma

## Lähteet

## Aiheesta muualla
* Pajunen, Hannu: Saarijärven reitin yläosan kehitys jääkauden jälkeen , Geologi, nro 4, 2013
Amen 3

**Amen 3** on Mikko Joensuun kolmas studioalbumi, joka julkaistiin 2. kesäkuuta 2017 levymerkillä Svart Records. Se on artistin *Amen*-trilogian kolmas ja viimeinen osa.

Rockmusiikkilehti Soundin toimittajat valitsivat albumin vuoden 2017 toiseksi parhaaksi kotimaiseksi albumiksi.

## Vastaanotto

## Kappaleet
#
#
#
#
#
#

## Lähteet
Land of Darkness

__NOTOC__
**Land of Darkness** on Mikko Joensuun single, joka julkaistiin 7. maaliskuuta 2014 levymerkillä Fullsteam Records. Siitä painettiin rajoitettu 300:n kappaleen 12” vinyylipainos.

Joensuu on kertonut kappaleiden syntyneen nopeasti, mutta lojuneen valmiina kaksi vuotta ennen julkaisua.

## Kappaleet
### A-puoli
#

### B-puoli
#

## Lähteet
Deus Ex (pelisarja)

**Deus Ex** on Eidos Interactiven julkaisema, nykyisin Square Enixin julkaisema videopelisarja.

Pelisarja on tunnettu muun muassa kyberpunk-aiheestaan.

## Pelit
* *[[Deus Ex]]* (2000)
** myös nimellä *Deus Ex: The Conspiracy* (PlayStation 2)
* *[[Deus Ex: Invisible War]]* (2003)
* *[[Deus Ex: Human Revolution]]* (2011)
* *[[Deus Ex: The Fall]]* (2013)
* *[[Deus Ex GO]]* (2016)
* *[[Deus Ex: Mankind Divided]]* (2016)
* *[[Deus Ex: Breach]]* (2017)

## Jatko-osat
Ensimmäiselle pelille on olemassa useampi jatko-osa, joista ensimmäinen kantaa nimeä *[[Deus Ex: Invisible War]]*. Sarjan kolmas osa *[[Deus Ex: Human Revolution]]* julkaistiin 26. elokuuta 2011, ja sarjan neljäs osa  *[[Deus Ex: Mankind Divided]]* 26. elokuuta 2016. Juonellisesti *Human Revolution* sijoittuu aikaan ennen alkuperäisen *Deus Exin* tapahtumia, kun taas ensimmäisen jatko-osan *Invisible War*in tapahtumat sen jälkeiseen. Pelit muodostavat yhden yhtenäisen tarinan, vaikka niissä pelataan eri henkilöillä. Neljäs pelisarjan osa sijoittuu ajallisesti kaksi vuotta edeltäjänsä tapahtumien jälkeiseen lähitulevaisuuden cyberpunk-henkiseen Prahaan ja samalla siis aikaan ennen alkuperäisen pelin tapahtumia.

## Aiheesta muualla
* Pelisarja MobyGamesissä
Oskari Koivula

**Johan Oskar Koivula** oli suomalainen metsätyönjohtaja, joka vuoden 1918 sisällissodan aikana toimi Hyvinkään punakaartin päällikkönä. 19.–21. huhtikuuta käydyn Hyvinkään taistelun aikana hän johti paikkakunnan puolustusta yhdessä Viialasta saapuneen Topias Harjun kanssa.

## Toiminta sisällissodassa
Hyvinkään punakaarti järjestäytyi sisällissodan käynnistyessä 27. tammikuuta 1918, jolloin Koivula valittiin sen päälliköksi. Avustajakseen hän sai Lopelta kotoisin olleen työmiehen August Pihlajiston (1882–1918). Helmi–maaliskuun aikana Koivula osallistui pataljoonapäällikkönä taisteluihin Satakunnan ja Hämeen rintamilla muun muassa Laviassa. Hyvinkäälle palattuaan hän ryhtyi 18. huhtikuuta organisoimaan paikkakunnan puolustusta Helsingin muutamaa päivää aikaisemmin vallanneita saksalaisia vastaan. Koivula tiedusteli Viipuriin paenneelta punakaartin esikunnalta, ryhdytäänkö Hyvinkäätä puolustamaan vai peräännytääkö paikkakunnalta. Antautuminen ei hänen mukaansa tullut kyseeseen. Esikunnan vastausta ei tunneta, mutta Koivula johti Harjun kanssa punaisten joukkoja kolme päivää kestäneen puolustustaistelun aikana. Koivulan toiminnasta taistelussa ei myöskään ole tarkkaa tietoa, mutta hän johti mahdollisesti asemanseutua puolustaneita punaisia Harjun vastatessa Hevosmäestä. 

Taistelujen jälkeen punaiset perääntyivät Riihimäen kautta kohti Lahtea. Osa hyvinkääläisistä, kuten Lauri Kara, onnistui pakenemaan Neuvosto-Venäjälle, mutta Koivulan kohtalo on epäselvä. Pidetään mahdollisena, että hän kuoli Lahdessa huhti-toukokuun aikana. Koivulan nimi kuitenkin löytyy pääesikunnan tiedusteluosaston 29. toukokuuta 1918 julkaisemasta etsittävien punakaartilaisten listasta.

Oskari Koivulan mukaan on nimetty Hyvinkään Nummenkärjen kaupunginosassa kulkeva *Koivulankatu*. 

## Lähteet
Millennium 2.2

**Millennium 2.2** on vuonna  julkaistu strategia/resurssienhallintapeli. Peli on julkaistu myös nimellä *Millennium: Return to Earth* ja se on edeltäjä Deuteros-pelille.

Pelin on kehittänyt Software Studios ja julkaissut Electric Dreams Amigalle, Atari ST:lle ja DOS:lle.

## Vastaanotto
Peli on saanut 84% *CU Commodore User Amiga-64* -lehden arvostelussa.

Peli on saanut 90% *Zzap* -lehden arvostelussa.

## Lähteet

## Aiheesta muualla
* 
*
Bolognan metropolikaupunki

**Bolognan metropolikaupunki** () on yksi Italian metropolikaupungeista. Bolognan maakunta muutettiin 1.1.2015 alkaen metropolikaupungiksi. 

Metropolikaupungin pääkaupunki on Bologna. Maakunta sijaitsee Emilia-Romagnan alueella Italian pohjoisosissa ja se koostuu 55 kunnasta. 

Bolognan maakunnan pinta-ala on 3&nbsp;702 neliökilometriä. Asukkaita siellä on miljoona.

## Lähteet

## Aiheesta muualla
K-luokka (sluuppi)

**K-luokka** oli Alankomaiden kuninkaallisen laivaston suunnittelema viiden aluksen muodostama tykkiveneluokka. Luokan aluksista valmistui kolme, jotka kaikki Saksa valtasi keskeneräisinä Alankomaat vallatessaan. Kahden tilaus peruutettiin ennen töiden aloittamista.

Kolme ensimmäistä alusta tilattiin osana vuoden 1938 laivastosuunnitelmaa korvaamaan vanhentuneet Gruno-luokan tykkiveneet. Alusten suoja ja raskas ilmatorjunta-aseistus olisivat tehneet niistä hyvin satamien ja rannikon puolustukseen sopivia. Lisäksi ne olisivat soveltuneet saattueiden suojaamiseen ja sukellusveneidentorjuntaan.

Vuoden 1939 hankintasuunnitelma sisälsi neljä uutta alusta, joista ainoastaan K4 ja K5 tilattiin. Saksan aloittaessa hyökkäyksensä länteen 10. toukokuuta 1940 kolme ensimmäistä olivat vielä keskeneräisinä telakoilla. Saksalaiset saivat alukset vahingoittumina haltuunsa. Alankomaiden laivastoesikunta peruutti K4 ja K5 tilaukset.

Saksan laivasto tilasi kolmen keskeneräisen aluksen valmistamisen. Niihin lisättiin miinakiskot ja alkuperäiset ilma- ja merimaaliammuntaan sopivat 120 millimetrin pääaseet korvattiin vain merimaaliammuntaan sopivilla No.8 -tykeillä. 40 millimetrin tykit korvattiin Saksan laivaston standardi 37 millimetrin tykein ja konekiväärit kahdellatoista 20 millimetrin tykillä. Sodan aikana alukset olivat Norjassa ja Saksan kotivesillä. Sotatoimien päättyessä ainoastaan K3 liitettiin kunnostettuna Alankomaiden laivastoon.

## Alukset

## Lähteet
*
*

### Viitteet
Cesc Gay

**Francesc ”Cesc” Gay i Puig** (s. 1967 Barcelona) on espanjalainen elokuvaohjaaja ja -käsikirjoittaja. Hänen ohjaamansa espanjalais–argentiinalainen draamaelokuva *[[Paras ystäväni Truman]]* sai vuonna 2015 viisi Goya-palkintoa.

Gay ohjasi esikoiselokuvansa *[[Hotel Room]]in* (1998) yhdessä argentiinalaisen Daniel Gimelbergin kanssa. 

## Filmografia
### Elokuvat
* *Hotel Room* (1998) 
* *Krámpack* (2000)
* *En la ciudad* (2003)
* *Creación de «Canciones de amor y de droga (de Pepe Sales)* (2004)
* *Ficción* (2006)
* *V.O.S.* (2009)
* *Una pistola en cada mano* (2012)
* *Paras ystäväni Truman* (2015)

## Lähteet
Lodin roomalaiskatolinen hiippakunta

**Lodin katolinen hiippakunta** kattaa italialaisen Lodin maakunnan. Siihen kuuluu 123 seurakuntaa, joissa oli vuoden 2012 alussa yhteensä  jäsentä. Hiippakunnan piispa on Maurizio Malvestiti.

## Lähteet

## Aiheesta muualla

* Hiippakunnan kotisivut
Treoniinisyntaasi

**Treoniinisyntaasi** on lyaaseihin kuuluva entsyymi. Entsyymi katalysoi fosfohomoseriinin ja veden välistä reaktiota, ja tuotteena reaktiossa muodostuu treoniinia ja fosfaatti-ioneja. Entsyymiä esiintyy arkeissa, bakteereissa, kasveissa ja sienissä mutta ei eläimissä, ja se osallistuu treoniinin ja isoleusiinin biosynteesiin. Treoniinisyntaasin EC-numero on EC 4.2.3.1.

## Rakenne ja toiminta
Treoniinisyntaasi on rakenteeltaan kahdesta samanlaisesta alayksiköstä koostuva dimeeri. Kasvien treoniinisyntaasi on molekyylimassaltaan tyypillisesti noin 110 kDa. Treoniinisyntaasi vaatii toimiakseen koentsyymikseen pyridoksaalifosfaatin. Tämän lisäksi kasveilla on sienistä ja bakteereista poikkeava säätelymekanismi. S-adenosyylimetioniini toimii entsyymin allosteerisena aktivoijana. Fosfohomoseriini on myös metioniinin synteesissä tarvittavan entsyymin kystationiinisyntaasin substraatti ja nämä kaksi entsyymiä kilpailevat siitä. S-adenosyylimetioniinia muodostuu metioniinista, kun sitä on runsaasti. Metioniinin tarpeen ollessa vähäinen S-adenosyylimetioniini aktivoi treoniinisyntaasia ja sitä kautta suuntaa fosfohomoseriinin metabolian kohti treoniinin muodostumista.

Treoniinisyntaasin katalysoiman reaktion reaktiomekanismin ensimmäisessä vaiheessa fosfohomoseriini muodostaa imiinin eli Schiffin emäksen koentsyyminä toimivan pyridoksaalifosfaatin kanssa. Seuraavassa vaiheessa tämä imiini toisiintuu ja molekyylistä eliminoituu fosfaatti-ioni. Eliminaation seurauksena muodostuu aminokrotonihapon ja pyridoksaalifosfaatin imiini, joka hydrolysoituu treoniiniksi. Aminokrotonihappo voi myös irrota entsyymistä ja hydrolysoitua ei-entsymaattisesti solulimassa treoniiniksi.

## Lähteet
H-luokka (sukellusvene, Britannia)

**H-luokka** oli Britannian kuninkaallisen laivaston 42 sukellusveneen muodostama alusluokka ensimmäisessä ja toisessa maailmansodassa. Alukset valmistettiin kolmessa erässä (alaluokassa).

## Alukset

## Lähteet
*
*
*

### Viitteet
Pirkko-Liisa Kyöstilä

**Pirkko-Liisa Kyöstilä** (s. 29. marraskuuta 1957) on suomalainen diplomaatti. Hän toimi Suomen Namibian-suurlähettiläänä Windhoekissa 2017–2021. Sitä ennen hän toimi Suomen Palestiinan-suurlähettiläänä Ramallahissa vuodesta 2014 lähtien.

Kyöstilä aloitti uransa ulkoministeriön palveluksessa vuonna 1987. Ennen Ramallahia hän työskenteli ulkoministeriön kehityspoliittisella osastolla kansalaisjärjestöyksikön päällikkönä vuodesta 2011. Sitä ennen hän oli johtava virkamies Suomen suurlähetystössä Nepalissa Kathmandussa. Hän on työskennellyt aiemminkin kehitysyhteistyön ja kehityspolitiikan parissa ulkoministeriössä ja Suomen ulkomaanedustustoissa Dar es Salaamissa, Roomassa ja Pariisissa OECD-edustustossa.

Koulutukseltaan Kyöstilä on kauppatieteiden maisteri Helsingin kauppakorkeakoulusta (1981).

## Lähteet
Kyöstilä

**Kyöstilä** on muun muassa seuraavien henkilöiden sukunimi:

* Heikki Kyöstilä (s. 1946), yrittäjä ja teollisuusneuvos
* Jami Kyöstilä (s. 1996), jalkapalloilija
* Juhani Kyöstilä (1931–2010), lääkäri ja koripalloilija
* Lauri Kyöstilä (1896–1984), uimahyppääjä, elokuvajärjestäjä, laulaja-näyttelijä
* Pirkko-Liisa Kyöstilä (s. 1957), diplomaatti
* Tapio Kyöstilä (1939–2015), muusikko, äänisuunnittelija
* Tapio Kyöstilä (s. 1942), yrittäjä, Heikki Kyöstilän veli
Riitta Resch

**Riitta Hannele Resch** (o.s. Niemi, s. 2. syyskuuta 1954 Rauma) on suomalainen virkamies ja diplomaatti. Hän on toiminut Suomen Belgian-suurlähettiläänä Brysselissä syyskuusta 2018.

Aiemmin Resch työskenteli ulkoministeriön kehityspoliittisella osastolla globaaliin siirtolaisuuteen liittyvien kysymysten parissa. Hän on ollut myös johtava asiantuntija ulkoministeriön humanitaarisen avun ja politiikan yksikössä. Resch on työskennellyt suurlähettiläänä Manilassa 2004–2008. Hän aloitti ulkoministeriön palveluksessa vuonna 1982.

Resch työskenteli 2008–2012 suurlähettiläänä Kyproksella Nikosiassa ja ollut Suomen YK-valtuuskunnan johtaja. Resch on palvellut myös Pariisin ja New Delhin suurlähetystöissä sekä Geneven edustustossa ja YK-edustustossa New Yorkissa. Kotimaassa ulkoministeriössä hän on työskennellyt oikeudellisella, kauppapoliittisella ja poliittisella osastolla YK-yksikön päällikkönä ja ennen Manilaan siirtymistä  globaaliasiain osastolla yleisten globaaliasiain yksikön päällikkönä.

Koulutukseltaan Resch on kauppatieteiden maisteri (MBA) Turun kauppakorkeakoulusta.

## Lähteet
2. kaupunginosa

**2. kaupunginosa** tai **II kaupunginosa** tarkoittaa jonkin kaupungin kaupunginosaa, jolle on kaupunginosia numeroitaessa annettu järjestysnumeroksi *2.* eli roomalaisilla numeroilla *II*. Joissakin kaupungeissa toiselle kaupunginosalle on annettu järjestysnumeron lisäksi myös nimi.

## Toisia kaupunginosia
*Forssassa: Ojalanmäki
*Helsingissä: Kluuvi
*Hämeenlinnassa: Koilliskulma
*Ikaalisissa: Kurinranta
*Joensuussa: II kaupunginosa
*Jyväskylässä: Harju
*Keravalla: Kilta
*Kotkassa: 2. kaupunginosa
*Kuopiossa: Vahtivuori
*Lohjalla: Ahtsalmi
*Mikkelissä: Maunuksela
*Naantalissa: Viluluoto
*Oulussa: Vaara
*Porissa: Teljä
*Tampereella: Tammerkoski
*Turussa: II kaupunginosa
*Vaasassa: 2. kaupunginosa
*Valkeakoskella: 2. kaupunginosa
Exercises in Futility

__NOTOC__
**Exercises in Futility** on puolalaisen black metal -yhtye Mgłan kolmas studioalbumi. Se julkaistiin. 

## Kappaleet
#
#
#
#
#
#

## Kokoonpano
* Mikołaj ”M.” Żentara – kitara, basso, laulu, äänittäjä
* Maciej ”Darkside” Kowalski – rummut, äänittäjä

## Arvostelut
* Imperiumi.net: 
* Inferno: 
* Metalliluola: 10/10

## Lähteet

## Aiheesta muualla
* 
*
Pantodonta

**Pantodonta** on sukupuuttoon kuollut nisäkkäiden ryhmä, joka tunnetaan paleoseenilta eoseenille ajoitetuista fossiileista Länsi-Euroopasta, Pohjois-Amerikasta ja itäiestä Aasiasta. Ne ilmestyivät Aasiassa varhaisella paleoseenilla ja katosivat keskisellä eoseenilla jälkeläisiä jättämättä. Kaikki pantodontit, ehkä primitiivisimpiä lajeja lukuun ottamatta, olivat kasvinsyöjiä ja ainakin aikansa suurimpien nisäkkäiden joukossa. Pantodonttien adaptiivinen radiaatio oli monimuotoinen ja johti aina muutaman kilon painoisista puissa eläneistä eläimistä yli puolen tonnin painoisiin laiskiaismaisiin maaeläimiin.

## Luokittelu
***Pantodonta**
**Yläheimo Bemalambdoidea
***Heimo Bemalambdidae
***Heimo Harpyodidae
**Yläheimo Coryphodontoidea
***Heimo Coryphodontidae
**Yläheimo Pantolambdoidea
***Heimo Alcidedorbignyidae
***Heimo Barylambdidae
***Heimo Pantolambdidae
***Heimo Pantolambdodontidae
***Heimo Pastoralodontidae
***Heimo Titanoideidae

## Lähteet
Samsung Galaxy Core Plus

**Samsung Galaxy Core Plus** on korealaisen Samsung Electronicsin lokakuussa 2013 julkaisema älypuhelin. Siinä on viiden megapikselin kamera ja VGA-etukamera. Puhelimessa on 4,3 tuuman näyttö ja microSD-korttipaikka, joka tukee enintään 64 gigatavun microSD-kortteja.

## Lähteet
Främling (albumi)

**Främling** on ruotsalaisen poplaulaja Carola Häggkvistin esikoisalbumi vuodelta 1983. Sen tuotti Lasse Holm. Albumia myytiin yli miljoona kappaletta ja se on Ruotsin kautta aikain myydyin musiikkialbumi. *Främling* sisältää Lasse Holmin sävellysten ohella ruotsinkielisiä versioita maailmanlaajuisesti menestyneistä musiikkikappaleista kuten "Gloria" ja "Mickey".

## Kappaleet
### A-puoli

### B-puoli

## Muusikot
*Rutger Gunnarsson – basso
*Peter Ljung – flyygeli
*Håkan Mjörnheim – kitara
*Peter Ljung – kosketinsoittimet
*Peter Ljung – kellopeli
*Anders Glenmark, Lennart Sjöholm, Liza Öhman – taustalaulu
*Ruotsin radion sinfoniaorkesteri – jousisoittimet
*Peter Ljung – syntetisaattori
*Per Lindvall – rummut

## Muuta
*Främling* julkaistiin alun perin vinyylinä ja C-kasettina, kuten useimmat pop-albumit 1980-luvun alkupuoliskolla. Digitaalinen CD-levy ilmestyi 1992 ja kokoelma-albumi *Främling 25 år* vuonna 2008. Kokoelmalla on mukana myös Carolan 1985 julkaistu studioalbumi *Happy Days* sekä useita bonusraitoja kuten "Främling" useana eri kieliversiona ja muita medley-raitoja. Kokoelmalle on sisällytetty myös "Fångad av en stormvind", jolla Ruotsin yleisradioyhtiö voitti Eurovision laulukilpailun 1991. Niin ikään juhlakokoelmalla on Dan Hillin menestyssävellys "Sometimes When We Touch", jonka Carola esitti ensimmäisen kerran jo neljätoistavuotiaana vuonna 1981.

## Lähteet

## Aiheesta muualla
*Carola.com
*Popfakta.se / Titel: Främling
Climbing Up on the Way Down

__NOTOC__
**Climbing Up on the Way Down** on hardcore punk -yhtye Hero Dishonestin EP-levy, joka julkaistiin kesäkuussa 2003. Albumi julkaistiin usean eri levy-yhtiön toimesta Suomen lisäksi myös Tšekissä ja Britanniassa.

Lammaszinen Sauli Hirvonen piti EP:tä kokonaisuudessaan ”hyvänä äkäilynä”, vaikkei pitänyt sitä muuten mitenkään mullistavana tuotoksena.

## Kappaleet
### A-puoli
#
#
#

### B-puoli
#
#
#

## Kokoonpano
* VP – laulu
* Tuukka – laulu
* Mikko – kitara
* Tommi – basso, miksaaja
* Jussi – rummut

### Tuotanto
* Ilai Rämä – äänittäjä
* Teemu Sinkko – äänittäjä

## Lähteet
Hyppää ruutuun

__NOTOC__
**Hyppää ruutuun** on hardcore punk -yhtye Kohu-63:n EP-levy, joka julkaistiin 7” vinyylinä vuonna 1989.

## Kappaleet
### A-puoli
#

### B-puoli
#

## Kokoonpano
* Lättä – laulu
* Lindström – kitara
* Enqvist – basso
* Poko – rummut

## Lähteet
Grigori Leps

**Grigori Viktorovits Lepsveridze** (, ) (s. 16. heinäkuuta 1962 Sotši) on georgialaissyntyinen venäläinen laulaja-lauluntekijä. Hänen musiikillinen tyyli on muuttunut uran alkuaikojen venäläisestä chansonista vähitellen soft rockiin. Hän on tunnettu matalasta, vahvasta baritoniäänestä.

## Diskografia
; Albumit
* 1995 — Натали (*Natalie*)
* 1997 — Целая жизнь (*Lifetime*)
* 2000 — Спасибо, люди... (*Thanks, people ...*)
* 2002 — На струнах дождя... (*On the strings of rain ...*)
* 2004 — Парус (*Sail*)
* 2006 — Лабиринт (*Maze/Labyrinth*)
* 2006 — В центре Земли (*In the center of the Earth*)
* 2007 — Второй (*Second*)
* 2009 — Водопад (*Waterfall*)
* 2011 — Пенсне (*Pince-nez*)
* 2011 — Берега чистого братства (*Bank of pure brotherhood*) yhdessä laulaja Alexander Rosenbaumin kanssa
* 2012 — Полный вперед! (Full speed ahead)
* 2014 — Гангстер №1 (Gangster #1)
Kirkkovuoren näkötorni

**Kirkkovuoren näkötorni** on näkötorni Karstulassa Keski-Suomessa. Kirkkovuoren huippu on 211 mpy. Se on hirsirakenteinen, yli 20 metriä korkea rakennelma, josta avautuvat näkymät Pääjärven yli Karstulan keskustaan ja laajemminkin ympäristökuntiin.

## Aiheesta muualla
* http://www.kirkkovuori.fi/
Lee Malia

**Lee Malia** (s. 4. kesäkuuta 1984, Englanti)  on englantilaisen rock-yhtyeen Bring Me the Horizonin kitaristi ja yksi perustajajäsen. Hän perusti yhtyeen laulaja Oliver Sykesin, basisti Matt Keanin ja rumpali Matt Nichollsin kanssa. 

Lee Malian esikuvia ovat mm. Metallican James Hetfield ja Gary Moore. Malia mainitsi post-rockin ja ennen kaikkea Explosions in the Sky -yhtyeen inspiroineen häntä säveltäessään yhtyeen neljättä studioalbumia Sempiternalia. 

## Yksityiselämä
Malia on ollut vaimonsa Deni McGoniglen kanssa naimisissa vuodesta 2017 lähtien.

## Soittimet ja välineet
Malia käyttää kitaroinaan pääasiassa hänen omaa nimeä kantavaa Epiphonen lanseeraamaa signature-sarjaa. 
*Epiphone Lee Malia Signature Les Paul Custom Artisan
*Epiphone Lee Malia Explorer Custom Artisan 
*Epiphone Lee Malia RD Custom Artisan
*Gibson Victory MVII (Seymour Duncan Dimebucker asennettu kaulamikrofoniksi)
*Gibson Les Paul
*Gibson Explorer

## Studioalbumit
### [[Bring Me The Horizon]]
* 
* 
* 
* 
* 
*amo (2019)
*''POST HUMAN: SURVIVAL HORROR'' (2020)

## Lähteet
Virvatuli – Eino Leinon elämä

**Virvatuli – Eino Leinon elämä** on Panu Rajalan kirjoittama Eino Leinon elämäkerta. Teos ilmestyi 2017, ja sen on kustantanut WSOY.

Useita kirjailijaelämäkertoja kirjoittanut Rajala käy teoksessa läpi Leinon elämän ohella tämän teoksia. Lopussa on kussakin luvussa käytetyt lähteet sekä luettelo Leinon tuotannosta, Leinoa käsittelevä kirjallisuusluettelo ja henkilöhakemisto. Teoksessa on runsas kuvitus.

## Arviot
Pekka Jäntti kiittää arviossaan (Keskisuomalainen) unohdettujen teosten käsittelyä, mutta samalla huomauttaa, että "puolivillaisuuksien parissa pääasia – vallaton ihminen – 'verhouu'". Leinon epäonnisten rakkaussuhteiden kuvauksessa teos on hänen mukaansa kiehtovimmillaan.

Harri Hautala (Aamulehti) pitää Rajalan kirjassa tärkeänä tietoa Leinon kuolinsyyn, syfiliksen, paljastamista, sillä sairaus saattoi vaikuttaa Leinoon monelta kannalta: niin tuotantoon, työntekoon kuin elämäänkin. Hän kehuu myös Leinon tuotannon laajaa käsittelyä, muutenkin kuin runoilijana, sillä runoilija-Leinosta on vuosien mittaan kirjoitettu jo paljon. Boheemiuden käsittelyä hän pitää turhan perusteellisena. Hän kysyy, mikä on loppujen lopuksi Leinon tuotannossa kestävintä, runous vai se kaikki muu. Hautala tiivistää näkemyksensä kirjasta: "Hyvä elämäkerta houkuttelee aina kohteensa taiteen äärelle. Rajalan kirja tekee ilman muuta sen."

Matti Mäkelän mukaan (Helsingin Sanomat) tärkeää kirjassa on Leinon elämän käsittely uusin painotuksin, esimerkiksi poliittisin analyysein. Nuorsuomalainen Leino asettui sisällissodan puhjettua valkoisten puolelle, mutta aatteissaan hän oli romantikko. Mäkelä toteaa, että kirjan nimi *Virvatuli* viittaa Leinon häilyviin näkemyksiin, joissa innostus ja kyllästyminen vaihtuivat nopeasti.

Outi Hytönen toteaa arviossaan (Kanava), että teos on ensisijaisesti elämäkerrallinen, teokset ovat sivuosassa. Hän huomauttaa Rajalan kömmähdyksestä: Leinosta Rajala käyttää johdonmukaisesti sukunimeä, naisista varsin yleisesti pelkkää etunimeä. jopa samoissa virkkeissä. Toinen kriittinen kommentti Hytöseltä tulee kirjan näkökulmasta: Leinoa katsotaan monissa luvuissa ulkopuolelta, eikä Leinon oma näkemys pääse esiin, joten kuvaus on etäinen ja ulkokohtainen. Hytönen nostaa esimerkiksi Aino Kallas -suhteen ja kysyy: "Mitä se merkitsi Leinolle?" Hän kuitenkin kiittää tekstiä monipuoliseksi ja rikkaaksi, viihdyttävästi ja sujuvasti kirjoitetuksi. Kokonaiskuva Leinosta jää avoimeksi, mutta Hytönen sanoo että näin on hyvä, sillä kuten Rajala toteaa: "Kuilua repaleisen yksityiselämän ja loistavan hengenelämän välillä Leino ei koskaan saanut eikä yrittänytkään kuroa kiinni."

## Lähteet
HMS H6 (1915)

**HMS H6** oli Britannian kuninkaallisen laivaston vuonna 1915 vesillelaskettu H-luokan sukellusvene.

## Valmistus

Alus tilattiin Canadian Vickersiltä Montrealista, missä köli laskettiin 14. tammikuuta 1915. Se laskettiin vesille vielä samana vuonna ja otettiin palvelukseen 9. kesäkuuta 1915.

## Palvelus
Alus ylitti Atlantin Kanadasta Britteinsaarille omin konein. Se liitettiin Harwichin sukellusveneosaston 8. laivueeseen.

Alus ajoi karille 19. tammikuuta 1916 Alankomaiden rannikolla Schiemonnikoogin lahistöllä. Miehistö siirtyi brittiläiseen höyrylaivaan kahden Noord Brabant -luokan sluupin valvonnassa. Alankomaiden laivasto internoi aluksen. Britannian ja Alankomaiden hallitukset sopivat 4. toukokuuta 1917 sen lunastamisesta Alankomaiden laivastolle, joka nimesi aluksen *Hr. Ms. O 8*:ksi. Alus kunnostettiin käyttäen aiemmin internoidusta Saksan keisarikunnan laivaston ''SM UC-8:sta'' saatuja tietoja. Saksalaisaluksen oston jälkeen siitä siirrettiin *Hr. Ms. O 8*:aan Zeissin periskooppi.

Huollossa Den Helderissä alus upposi 1921 satama-altaaseen. Se kärsi vain pieniä vaurioita ja kunnostettiin. Kesällä 1925 alus osallistui laivastoharjoitukseen Itämerellä.

Saksan hyökättyä Alankomaihin 1940 aluksen miehistö upotti aluksensa. Saksalaiset nostivat hylyn, joka todettiin tutkimuksissa lähes vahingoittumattomaksi. Se liitettiin Saksan laivastoon nimellä *U-D1* ja siirrettiin Kieliin, missä alus oli koululaivana koulutettaessa Saksan laivaston tulevia sukellusvenemiehistöjä. Alus poistettiin palveluksesta 23. marraskuuta 1943. Miehistö upotti sen Kielin satamaan 3. toukokuuta 1945.

## Lähteet
*
*
*

### Viitteet
Luzzaran taistelu

**Luzzaran taistelu** käytiin 15. elokuuta 1702 Luzzarassa nykyisen pohjois-Italian alueella Ranskan kuninkaallisten ja Habsburgien Itävallan keisarillisten joukkojen välillä. Taistelu oli osapuolille suhteellisen raskas, mutta jäi tulokseltaan ratkaisemattomaksi.

## Taustaa

Eugen Savoijilaisen itävaltalaisarmeija oli pitänyt miesmäärältään ylivoimaista Ranskaa uhattuna jo pitkään. Helmikuussa 1702 itävaltalaiset tekivät öisen yllätyshyökkäyksen lähinnä nukkuvia ranskalaisia vastaan Cremonassa. Vaikka taistelu jäi lopulta ratkaisemattomaksi irlantilaisen prikaatin sinnikkään vastarinnan ansioista, puolustajien komentaja François de Neufville joutui vangiksi. Vastatakseen prinssi Eugenin armeijan muodostamaan uhkaan kuningas Ludvig XIV lähetti Italiaan täydennyksiä ja yhden pätevimmistä komentajistaan, Eugenin serkun Louis Joseph Vendômen.

Kesällä ranskalaiset valtasivat Guastallan, josta he marssivat eteenpäin pyrkimyksenään piirittää Borgofortea. Ennen Borgofortea Vendôme leiriytyi Pojoen varteen lähelle Luzzaran kylää. Kuullessaan tästä Eugen Savoijilainen oli itse johtamassa Mantovan piirittämistä. Hän päätti hylätä piirityksen ja kerätä koko armeijansa keskeyttämään ranskalaisten operaation. Eugen marssitti joukkonsa lähelle Luzzaraa ja perusti päämajansa Rivan kylään.

## Taistelu

Pojoki varmisti ranskalaisten vasemman sivustan. Lisäksi Vendôme rakennutti puolustusasemia ja vallituksia asemiensa ympärille. Muu maasto oli avointa, mutta suhteellisen vaikeakulkuista kenttää ojineen, kanavineen, aitoineen ja pensaikkoineen. Itävaltalaisten etuna oli kokeneempi armeija, sekä joukko taitavia komentajia. 

Aamun koittaessa Eugenin joukot eivät olleet vielä linjassa, joten hän joutui viivyttämään hyökkäystään. Hän oli jakanut armeijansa kolmeen osaan, joissa kussakin oli kaksi linjaa. Viimein kello viiden aikaan iltapäivällä joukot olivat järjestyneet taistelulinjaan ja Eugen antoi etenemiskäskyn. Hänen joukkonsa hyökkäsivät useita kertoja pyrkien ajamaan ranskalaiset etäämmälle joesta, jonka jälkeen hän voisi saartaa vastustajan. Ranskalaisten puolustus ei kuitenkaan antanut periksi ja taistelu jatkui pimeän tuloon saakka.

Lopulta Eugenin armeija sai ajettua ranskalaiset asemistaan, mutta ei onnistunut saartamaan heitä. Ranskalaiset kärsivät jonkin verran enemmän tappioina, mutta koska heillä oli joka tapauksessa ylivoima, Eugen Savoijilainen ei saavuttanut hyökkäyksellä mitään. Sen sijaan hänen armeijansa menetti noin 10 prosenttia vahvuudestaan, mikä haittasi itävaltalaisten aloitekykyä jatkossa.

## Taistelun jälkeen

Loppuvuoden ajan armeijat pysyttelivät vastakkaisissa rintamissa aina 4. marraskuuta asti, jolloin ranskalaiset purkivat leirinsä ensimmäisenä päättäen samalla vuoden 1702 sotaretkensä. Seuraavan kerran Eugen Savoijilainen ja Louis Joseph Vendôme ottivat yhteen Italiassa Cassanon taistelussa elokuussa 1705.

## Lähteet
* 

### Viitteet
O 9 -luokka

**O 9 -luokka** oli Alankomaiden kuninkaallisen laivaston kolmen sukellusveneen muodostama alusluokka.

Luokka oli pienempi versio siirtomaapalvelukseen valmistetuista K XI -luokan aluksista ja sen suunniteltu toiminta-alue oli Pohjanmeri. Alusten maksimi suunniteltu sukellussyvyys oli 60 metriä. Niiden propulsiojärjestelmä oli tehottomampi ja siten maksiminopeus pienempi kuin edeltäjillään. Alusten aseistuksesta oli vähennetty yksi perän torpedoputkista.

## Alukset

## Lähteet
*
*
*

### Viitteet
Lillgårdin rautatietunneli

**Lillgårdin rautatietunneli** on Rantaradalla Siuntion kunnassa sijaitseva rautatietunneli. Tunnelin pituus on 187 metriä ja se on valmistunut vuonna 1985 Kelan ja Viiman välisen rataoikaisun yhteydessä. Tunnelin aukon poikkipinta-ala on 38,6 m². Tunnelissa junien suurin sallittu nopeus kallistuvakorisella kalustolla on 180 km/h, kaksikerrosvaunuista koostuvilla junilla 120 km/h ja muilla junilla 160 km/h.

Noin 800 metriä Lillgårdin tunnelista Karjaan suuntaan sijaitsee Riddarbackenin rautatietunneli.

## Lähteet
David Shulkin

**David Jonathon Shulkin** (s. 22. kesäkuuta 1959) on yhdysvaltalainen lääkäri ja maansa entinen veteraaniasiainministeri. Donald Trump valitsi Shulkinin ehdokkaakseen veteraaniasiainministeriksi 11. tammikuuta 2017 ja 13. helmikuuta senaatti hyväksyi nimityksen yksimielisesti äänin 100-0. Shulkin on ainut Trumpin hallituksessa ministerinä toiminut, jonka senaatti on hyväksynyt yksimielisesti ja kautta aikojen ensimmäinen veteraaniasiainministeri, joka ei itse ole veteraani. Hän toimi jo Barack Obaman hallituksessa samassa ministeriössä veteraanien terveydenhuollosta vastaavana apulaisministerinä. 28. maaliskuuta 2018 Trump ilmoitti erottaneensa Shulkinin tehtävästään.

## Lähteet

## Aiheesta muualla
Ylöjärven Ryhti

**Ylöjärven Ryhti** on vuonna 1931 perustettu ylöjärveläinen urheilun yleisseura. Seuran toiminta jakaantuu lajijaostoihin, joita ovat lentopallo-, jalkapallo-, hiihto-, yleisurheilu-, voimanosto-, frisbeegolf- ja kunto- ja veteraanijaosto. Jaostot ovat hyvin itsenäisiä.

Pääseura vastaa seuratoiminnan yhdistyslain mukaisista vastuista. Pääseuran johtokunta valitaan sääntöjen mukaan seuran syyskokouksessa. Pääseuran johtokunta vahvistaa vuosikokouksessaan  jaostojen kokoonpanon. 

## Lähteet
*
Hioki

**Hioki** voi tarkoittaa:

*Hioki, Japanin kaupunki Kagoshiman prefektuurissa
*Hiokin piirikunta entinen Japanin piirikunta Kagoshiman prefektuurissa
*Hioki, japanilainen mittauslaitteita valmistava yritys
*5072 Hioki, päävyöhykkeen asteroidi.
Rautavaaran auto-onnettomuus

**Rautavaaran auto-onnettomuus** tai **Rautavaaran perhesurma** tapahtui sunnuntai-iltana 26. lokakuuta 2014 kantatiellä 75 Rautavaaran kunnassa lähellä Hankamäen kylää, kun vuonna 1981 syntynyt nurmeslainen perheenäiti ajoi henkilöautolla tahallaan vastaantulevaa linja-autoa päin surmaten itsensä ja kolme lastaan. Lapset olivat iältään 1-, 2- ja 6-vuotiaita. Onnettomuudessa mukana ollut linja-auto oli matkalla Nurmeksesta Kuopioon, ja siinä matkusti kahden nuorimman lapsen isä. Linja-auton kuljettaja ja neljä matkustajaa loukkaantuivat lievästi.

## Tapahtumien kulku
Tapahtumaa edelsi perheenäidin ja hänen avomiehensä välinen riita perheen asioista. Nainen seurasi linja-autoa lapset kyydissään ja pysäytti sen bussipysäkille. Riitely jatkui hetken bussissa, minkä jälkeen bussinkuljettaja pyysi naisen poistumaan, jotta bussi pääsisi jatkamaan matkaa. Nainen poistui linja-autosta ja lähti seuraamaan autollaan bussia. Nainen ohitti linja-auton, teki U-käännöksen ja törmäsi tahallaan vastaantulevaan bussiin. Onnettomuustutkintalautakunta selvitti, että naisen kuljettaman henkilöauton nopeus oli 92–123 km/h, mutta törmäysjälkien ja henkilöauton keskinopeuden perusteella on aihetta olettaa, että henkilöauton nopeus törmäyshetkellä oli ollut lähempänä 123 km/h. Keskusrikospoliisin laboratorion tutkimuksen mukaan linja-auton nopeus törmäyshetkellä oli 47 km/h. Tutkimuksissa kävi ilmi, että linja-auto oli ehtinyt jarruttaa. Henkilöauto oli osittain painautunut linja-auton alle.

Kolaria edeltävä riita oli taltioitu kännykällä. Tallenteessa oli sisällöltään kaikki, mitä lähellä istuneet muut matkustajat olivat kertoneet keskustelusta.

Poliisin mukaan äiti ei ollut suunnitellut tekoaan entuudestaan, vaan teko oli tehty äkkipikaistuksissa ja kiihtyneessä mielentilassa.

## Jälkipuinti
Kolarin jälkeen alettiin suunnitella jopa 14 muutosta lakiin perhesurmien estämiseksi. Muutosten myötä esimerkiksi viranomaiset, koulut, neuvolat ja sosiaalitoimi saavat jatkossa oma-aloitteisesti ilmoittaa poliisille, jos on aihetta epäillä, että perhe voisi olla tehostetun avun tarpeessa. Poliisi voi muutosten myötä myös kutsua kokoon useita toimijoita räätälöimään apua perheelle.

## Lähteet
Satu Miettinen

**Satu Miettinen** on suomalainen toimittaja ja ohjaaja, joka on työskennellyt Yleisradiossa vuodesta 1995. Hän työskentelee ajankohtais- ja featuretoimittajana A-studiossa. Tätä aiemmin hän on ollut toimittajana ja juontajana Ylen TV-uutisissa ja Ajankohtaisessa kakkosessa sekä ohjannut dokumenttiohjelmia mm. Silminnäkijä-sarjaan.
 
## Lähteet
O 12 -luokka

**O 12 -luokka** oli Alankomaiden kuninkaallisen laivaston neljän aluksen muodostama sukellusveneluokka.

## Alukset

## Lähteet
*
*
*

### Viitteet
Captive (vuoden 2012 elokuva)

**Captive** on vuonna 2012 ensi-iltansa saanut Brillante Mendozan ohjaama ranskalais-filippiiniläis-saksalais-brittiläinen psykologinen jännitysdraamaelokuva, jonka keskeistä pääosaa näyttelee Isabelle Huppert. Elokuvan käsikirjoituksen laativat Brillante Mendoza, Patrick Bancarel, Boots Agbayani Pastor ja Arlyn dela Cruz. Didier Costet, Brillante Mendoza, Antonio Exacoustos, Jamie Brown ja Alex Brown olivat elokuvan tuottajina. Tositapahtumiin perustuva elokuva kertoo Dos Palmas -kidnappauksista, jotka tapahtuivat Filippiineillä vuosina 2001–2002. Islamistinen separatistiryhmä Abu Sayyaf sieppasi noin 20 ihmistä korkealuokkaisesta Dos Palmasin lomakohteesta Palawanin saarelta ja vei heidät Basilanin saarelle. Elossa selviytyneet panttivangit pääsivät vapaaksi yli vuoden vankeuden jälkeen.

*Captive* sai ensi-iltansa vuoden 2012 Berliinin elokuvajuhlilla, missä Brillante Mendoza oli ehdokkaana pääkilpailussa parhaan elokuvan Kultaisen karhun saajaksi.

## Juoni
Ranskalainen Thérèse Bourgoine (Isabelle Huppert) on vapaaehtoisena sosiaalityöntekijänä Palawanin saarella Filippiineillä. Kun hän on toimittamassa tarvikkeita kansalaisjärjestölle, islamistinen separatistiryhmä Abu Sayyaf sieppaa hänet, toisen vapaaehtoistyöntekijän ja ryhmän turisteja ja vie heidät pienillä moottoriveneillä Aby Sayyafin tukialukseen. Tästä seuraa kuukausia kestävä karmiva tapahtumaketju, jonka aikana panttivankeja kuljetetaan nälkäisinä pitkin käärmeitä ja skorpioneja vilisevää viidakkoa.

## Näyttelijät

## Tuotanto
Brillante Mendoza ja Isabelle Huppert tapasivat ensimmäisen kerran vuoden 2009 Cannesin elokuvajuhlilla. He tapasivat toisensa uudelleen sattumalta myöhemmin São Paulossa, jolloin Mendoza tarjosi Huppertille roolia uudesta *Captive*-elokuvastaan, jota hän oli tuolloin kehittämässä.

*Captiven* kohtaukset kuvattiin kronologisessa järjestyksessä Filippiinien Luzonin saarella 1,56 miljoonan euron budjetilla. Elokuvassa käytettiin avustajina oikeita sotilaita. Elokuvan tuotantoyhtiöinä olivat ranskalaiset Swift Productions ja Arte France Cinéma, filippiiniläinen Centerstage Productions, saksalainen B. A. Produktion ja brittiläinen Studio Eight Productions. Elokuvan virallinen ranskalainen traileri julkaistiin 25. heinäkuuta 2012.

## Julkaisu
*Captive* sai ensi-iltansa Berliinin elokuvajuhlilla Saksassa 12. helmikuuta 2012. Elokuvan Filippiinien ensi-ilta oli Mandaluyongissa ranskalaiselokuvien elokuvajuhlilla 9. kesäkuuta 2012. Elokuvan Filippiinien teatteriensi-ilta oli 5. syyskuuta 2012 ja Ranskan 19. syyskuuta 2012. Elokuvan teatterilevittäjinä olivat Filippiineillä Star Cinema Productions ja Ranskassa Équation Distribution. Elokuva keräsi Ranskassa teatterikierroksensa aikana 16 019 katsojaa. Elokuvan Britannian ensi-ilta oli Lontoon elokuvajuhlilla 12. lokakuuta 2012. *Captive* ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlilla Helsingissä 20. syyskuuta 2012.

*Captive* julkaistiin Ranskassa DVD:lle 6. maaliskuuta 2013.

## Palkinnot ja ehdokkuudet

## Lähteet

## Aiheesta muualla
* 
* 
* ''Captive'' AlloCinéssä 
* ''Captive'' UniFrancessa 
* ''Captive'' JP’s Box-Officessa
Mark Johnson

**Mark Johnson** on ainakin seuraavien henkilöiden nimi:

* Mark Johnson (s. 1945), yhdysvaltalainen elokuvatuottaja
* Mark Johnson (s. 1957), yhdysvaltalainen jääkiekkoilija ja valmentaja
* Mark Steven Johnson (s. 1964), yhdysvaltalainen elokuvakäsikirjoittaja, -ohjaaja ja -tuottaja
* Mark Johnson (s. 1971), yhdysvaltalainen nyrkkeilijä.